text: খায়ের মুহাম্মদ জলন্ধরী (১৮৯৫ - ১৯৭০) (উর্দু: مولانا خير محمّد جالندھرى) ছিলেন একজন পাকিস্তানি ইসলামী পণ্ডিত ও জামিয়া খায়রুল মাদারিস মাদ্রাসার প্রতিষ্ঠাতা এবং প্রথম মুহতামিম (প্রিন্সিপাল)। তিনি পাকিস্তানের বেফাকুল মাদারিসিল আরাবিয়ার সভাপতি ও সহ-সভাপতি হিসেবে দায়িত্ব পালন করেছেন।
  
  জীবনী 
  তিনি ১৮৯৫ সালে ভারতের জলন্ধর জেলার নাকোদারে জন্মগ্রহণ করেন। তিনি মিয়াঁ ইমাম দ্বীন ও তার মামা শাহ মুহাম্মদের কাছ থেকে কুরআন মুখস্ত করেন। ১৯০৫ সালে তিনি নাকোদারের মাদ্রাসা রশীদিয়ায় ভর্তি হন এবং সেখানে প্রাথমিক ফার্সি বই অধ্যয়ন করেন। এরপর তিনি মাদ্রাসায়ে আরাবি রায়পুর, গোজরানের মাদ্রাসা সাবেরিয়া রায়পুর এবং বুলন্দশহরের মাদ্রাসা মানবাউল উলুম গুলাউথিতে তার শিক্ষা অব্যাহত রাখেন। তিনি ১৯১৩ সালে মাদ্রাসা ইশা'আতুল উলুম বেরেলীতে যোগ ভর্তি হন এবং ১৯১৭ সালে ঐতিহ্যবাহী দরসে নিজামীতে স্নাতক হন। সেখানে তিনি মাহমুদুল হাসান দেওবন্দীর ছাত্র মুহাম্মদ ইয়াসিন সেরহিন্দীর অধীনে পড়াশোনা করেন।
  
  তিনি আশরাফ আলী থানভির শিষ্য ছিলেন। তিনি ১৯৪৪ সালের মে থেকে ১৯৪৭ সালের মে মাস পর্যন্ত দারুল উলুম দেওবন্দের পরিচালনা পরিষদের সদস্য হিসেবে দায়িত্ব পালন করেন।
  
  সাহিত্য কর্ম 
   খায়েরুল উসুল ফি হাদিসুর রাসুল 
   আসার-ই-খায়ের
   খায়েরুল ফাতাওয়া
  
  তথ্যসূত্র 
  বিষয়শ্রেণী:আশরাফ আলী থানভীর শিষ্য
  বিষয়শ্রেণী:দেওবন্দি ব্যক্তি
title: খায়ের মুহাম্মদ জলন্ধরী